Райковци
Райковци е село в Северна България. То се намира в община Велико Търново, област Велико Търново.

География 
Село Райковци се намира в Централна Стара планина. В близост е Прохода на Републиката (7-8км), а други близки села са с.Вонеща вода и с.Клъшка река. През селото минава местната Клъшка река. Няколко туристически пътеки обикалят в района, а през самото него има пътека към хижа Грамадлива и х.Химик.

История 
Говори се, че селото е едно от най-старите поселения в района. Преданията казват, че тук се преселил болярина Драгия, при падането на Търновското царство под турска власт. Така било възникнало и името на близкото село (днес две отделни села) и реката - по името на дрехата, скоято бил облечен - клъшник (дълга роба без ръкави). По-късно, през XVI век тук се заселват и други българи, гонени от турците.

В края на XVIII и началото на XIX век, породени от турските насилия, в района обикалят множество хайдушки чети. Тук са родени множество хайдути и войводи, като Бойчо войвода, Богдан войвода (цеперанека), Хаджи Досьо Байрактар, Филип Тотю, Вълчан Войвода и др.

В началото на миналия век в с.Райковци е построена църквата „Св. Успение Богородично“, както и кметство. Така то придобива статут на община, отделена от гр.Трявна. Към нея се причисляват близките 21 махали и колиби. Най-голям разцвет общината преживява от Освобождението до към 50-те години на XIX век, след което жителите му постепенно намаляват, изселвайки се в големите градове.

През 1978 г. поради изселване и заличаване на колиби Хубановци, са присъединени към Райковци.

Население 
Численост на населението според преброяванията през годините:

Етнически състав 
Преброяване на населението през 2011 г.

Численост и дял на етническите групи според преброяването на населението през 2011 г.:

Личности 
 Родени в Райковци
 Райчо Николов (1840 – 1885), български офицер, опълченец

Източници

Външни препратки 
 Белновръшки войводи

Села в област Велико Търново
Населени места в община Велико Търново